Diari Oficial de la Generalitat Valenciana


Sumari del DOGV 6630, del 14-10-2011 (2011/10030)

Notificació de la sentència dictada en el judici verbal número 1517/2010.
-------------------------------------------------------------------------

### Dades del document

Número de DOGV
:   6630

Data del DOGV
:   14-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/10262


Organisme emissor
:   Jutjat de Primera Instància Número 1 de Castelló de la Plana

Tipus de document
:   Edicte

Notificació de la sentència dictada en el judici verbal número 1517/2010. [2011/10214]  
Judici verbal 001517/2010  
De: Ion Radu.  
Procuradora: Sonia Sánchez Bosquet.  
Contra: Transhermar Valencia, SL, i Compañía de Seguros Allianz.  
Procuradora: M.ª Ángeles D'Amato Martín.  
Ana Isabel Yagüe Rifes, secretària judicial del Jutjat de Primera Instància número 1 de Castelló de la Plana.  
En aquest procediment de judici verbal número 1517/2010, seguit a instàncies de Ion Radu contra Transhermar Valencia, SL, i Compañía de Seguros Allianz, s'ha dictat la sentència, que, literalment, és com segueix:  
«Sentència número 158/2011  
Castelló de la Plana, 7 de juny de 2011  
José Antonio Orea Martínez, magistrat jutge del Jutjat de Primera Instància número 1 de Castelló de la Plana, he vist aquestes actuacions de judici verbal sobre la reclamació d'una quantitat, seguides davant d'aquest Jutjat amb el número 1517 de l'any 2010, a instàncies de Ion Radu, representat per la procuradora Sonia Sánchez Bosquet i assistit per la lletrada Natalia Nicolau Gozalbo, contra Compañía de Seguros Allianz, representada per la procuradora M.ª Ángeles D'Amato Martín i assistida per la lletrada Amparo Felip Fabra, i contra Transhermar Valencia, SL.  
Antecedents de fet  
Primer. El procurador de la part actora en la representació indicada i mitjançant un escrit que per torn de repartiment va correspondre a aquest Jutjat va presentar una demanda de judici verbal en la qual, en síntesi, al·legava: el 2 de març de 2009 el demandant tenia el seu vehicle matrícula 7333 VSQ estacionat a l'aparcament de l'empresa on treballa, Pesfasa, sítia al Camí Vell del Mar, sense número, del Grau de Castelló de la Plana. Aproximadament a les 11.30 hores el camió marca Scania matrícula 6406 ZBM, propietat de Transhermar Valencia, SL, estava circulant pels voltants de l'empresa Pesfasa, fent marxa arrere a fi de donar pas a un altre camió que venia de cara, però sense adonar-se que el vehicle del demandant estava darrere. Com a conseqüència d'això va col·lidir amb el vehicle del demandant arrossegant-lo i fent-lo xocar contra la paret de la fàbrica, i li va causar danys tant a la part davantera com a la posterior. La reparació va pujar a 1.042,12 euros. El camió estava assegurat en la companyia demandada.  
  
Adduïa els fonaments de dret que estimava aplicables i acabava sol·licitant que es dictara una sentència per la qual es condemne els demandats a pagar solidàriament al demandant 1.042,12 euros, més l'interés legal que respecte de la companyia seran els de l'article 20 de la Llei de Contracte d'Assegurança, amb la condemna expressa a costes als demandats.  
Segon. Una vegada admesa a tràmit la demanda, es van citar les parts a l'acte de la vista. Una vegada resoltes les qüestions processals, si pertocava, el demandant es va ratificar en la demanda i l'única demandada que hi havia comparegut, Allianz, va al·egar: es nega l'existència de l'accident. Els danys no són compatibles amb l'alçada de la caixa del camió. Després d'adduir els fonaments de dret pertinents acabava sol·licitant que es dictara una sentència per la qual es desestime la demanda, amb la imposició de costes.  
Tercer. Una vegada practicada la prova en els termes que consten en les actuacions, aquestes van quedar concluses per a sentència.  
Fonaments de dret  
Primer. S'acredita la realitat de l'accident a través de la testimoni que ha declarat en l'acte del judici, la qual va manifestar que observà com el camió feia marxa arrere i colpejava el vehicle del demandant arribant a arrossegar-lo. Indica també que no va observar que el vehicle tinguera danys previs a l'accident, a més que l'empresa propietària del camió carregava a les instal·lacions. Aquesta declaració és plenament creïble, ja que no hi ha cap circumstància que faça dubtar de la veracitat del que la testimoni ha manifestat, la qual no té cap interés en aquest plet i ha mantingut el que havia indicat en la declaració escrita que consta en les actuacions.  
L'única demandada que havia comparegut, la companyia d'assegurances, s'ha limitat a negar la realitat de l'accident, a més d'entendre que els danys que presentava el vehicle no són compatibles amb un arrossegament d'un vehicle de gran tonatge. En principi, l'única prova que presenta per a desacreditar la versió donada per la testimoni és una declaració del propietari de l'empresa codemandada, que indica que el camió no va causar cap accident. Aquesta declaració és manifestament insuficient per a desvirtuar la declaració de la testimoni ja que en principi està efectuada per una de les parts, i per tant és interessada i, d'una altra banda, la realitza una persona que no estava present quan es produïren els fets, a més de no haver pogut ser sotmesa a contradicció en l'acte de la vista a causa de la no-compareixença del representant de la mercantil codemandada. Respecte dels danys el perit ha manifestat que són compatibles amb la dinàmica de l'accident segons la versió del demandant, sense que la demandada haja aportat cap prova pericial o qualsevol altra que desvirtue la declaració del perit o que faça observar al jutjador que aquests danys no són compatibles amb la dinàmica de l'accident relatada. Pel que fa a la resta, no ha sigut objecte d'impugnació la quantia de la reparació. La demanda ha de ser estimada íntegrament (art. 9.2 i 31 de la Llei de Trànsit, Circulació de Vehicles i Seguretat Viària, així com l'article 1902 del CC); l'asseguradora ha de respondre de forma directa en virtut del que estableix l'article 76 de la Llei de Contracte d'Assegurança, i l'article 6 de la Llei de Responsabilitat Civil i Assegurança en la Circulació de Vehicles de Motor; se li aplicaran quant als interessos el que estableix l'article 20 de la Llei de Contracte d'Assegurança.  
Segon. Les costes s'imposaran als demandats per imperatiu de l'article 394.1 de la Llei d'Enjudiciament Civil.  
Vistos els articles legals esmentats i tots altres que hi són aplicables de manera general i pertinent.  
Dispose  
Estimar la demanda interposada per Ion Radu contra Transhermar Valencia, SL, i Compañía de Seguros Allianz i condemnar els demandats a pagar solidàriament al demandant mil quaranta-dos euros i dotze cèntims (1.042,12 €), més l'interés legal que respecte de la companyia d'assegurances seran els de l'article 20 de la Llei de Contracte d'Assegurança, amb la condemna expressa a costes als demandats.  
Notifiqueu aquesta sentència a les parts i feu-los saber que s'hi pot interposar un recurs d'apel·lació, que, si pertoca, caldrà preparar davant d'aquest Jutjat, dins dels cinc dies següents al de la notificació d'aquesta resolució.  
En virtut del que estableix la disposició addicional quinzena de la Llei Orgànica 1/2009, de 3 de novembre, complementària de la Llei de Reforma de la Legislació Processal per a la Implantació de la Nova Oficina Judicial, per la qual es modifica la Llei Orgànica 6/1985, d'1 de juliol, del Poder Judicial, per a l''admissió a tràmit del recurs caldrà que la part recurrent haja efectuat el dipòsit corresponent en el compte de dipòsits i consignacions del Jutjat; sense aquest requisit no s'admetrà a tràmit.  
Porteu l'original al llibre de sentències.  
Aquesta és la meua sentència, de la qual cal expeidr una testimoniança per a incorporar-la a les actuacions, que pronuncie, mane i firme.  
Publicació: La sentència anterior va ser donada, llegida i publicada pel magistrat jutge que l'ha dictada, mentre celebrava audiència pública, en el dia de la seua data. En done fe».  
I atés que la demandada esmentada, Transhermar Valencia, SL, es troba en parador desconegut, s'expedeix aquest edicte a fi que valga de notificació de forma deguda.  
  
Castelló de la Plana, 7 de juny de 2011.- La secretària judicial: Ana Isabel Yagüe Ribes.